SCB แต่งตั้ง“อาทิตย์ นันทวิทยา” ขึ้นแท่น CEO มีผลตั้งแต่วันนี้
SCB เผยที่ประชุมคณะกรรมการธนาคาร วานนี้ 2 เม.ย.2558 คณะกรรมการธนาคารได้มีมติอนุมัติแต่งตั้งนายอาทิตย์ นันทวิทยา ดำรงตำแหน่ง ประธานเจ้าหน้าที่บริหาร (CEO) และรองประธานกรรมการบริหาร
3 เม.ย. 2558

นายวิชิต สุรพงษ์ชัย ประธานกรรมการบริหาร ธนาคารไทยพาณิชย์ จำกัด (มหาชน) หรือ SCB เปิดเผยว่า ที่ประชุมคณะกรรมการธนาคาร วานนี้ 2 เม.ย.2558 คณะกรรมการธนาคารได้มีมติอนุมัติแต่งตั้งนายอาทิตย์ นันทวิทยา ดำรงตำแหน่ง ประธานเจ้าหน้าที่บริหาร (CEO) และรองประธานกรรมการบริหาร
รวมถึงแต่งตั้งนายญนน์ โภคทรัพย์ ดำรงตำแหน่ง กรรมการผู้จัดการใหญ่ แทนนางกรรณิกา ชลิตอาภรณ์ ซึ่งครบวารถการดำรงตำแหน่งกรรมการผู้จัดการใหญ่ โดยให้มีผลตั้งแต่วันที่ 3 เม.ย.58